Månedsbrev

for Skogstroll oktober 2021

Tiden som har gått

I september har vi hatt fokus på «meg selv», høst og brannvern. Vi har hatt samlinger ut fra aldersbestemte grupper sånn at alle får med seg innholdet i samlingsstunden. I samlingsstunden har vi lest boka om Fredrik mus, hatt besøk av brannbamsen Bjørnis (liten bamse) og vi har snakket om hvilke høsttegn vi kan se etter når vi går i naturen. Barna har fått lært mye om brann generelt, og hva vi skal gjøre hvis det brenner. Vi gjennomførte en brannøvelse, og alle barna kom seg veldig kjapt ut. Vi valgte å ha brannuken over tre uker for å mer synligjøre temaet for barna. Hver tirsdag har vi vært på tur i nærområdet, og barna er veldig flinke til å gå selv. En av gangene gikk vi helt til Trollskogen. Barna har fått laget mye forskjellig kunst fra både tema brann og fra fortellingen om Fredrik mus. Vi har blitt bedre kjent med hverandre nå, og barna har bygget nye vennskap.

Mål og innhold for oktober

I oktober skal vi jobbe videre med fortellingen om Fredrik mus, fordi den tar for seg høsten og vennskap. Vi tar med oss høsten videre, og vi skal smake på høstens grønnsaker, både rå og i ferdiglaget mat. De barna som ønsker skal få være med å lage mat så de får jobbet med grønnsaker på kloss hold.

Vi skal også jobbe med vennskapsplansjene og bøkene om Pinnsvin og Kanin. Gjennom arbeid med dette skal barna få utrykke følelsene sine, og vite at det er helt greit å føle seg glad, sint og trist i et fellesskap med andre. Vennskapsbøkene tar også for seg det å være en god venn og å hjelpe andre. I oktober skal vi feire FN dagen, og gjennom bøkene skal barna få innblikk i FNs barnekonvensjon. Dette er et tema som vi jobber kontinuerlig med, men vi skal synligjør det på en tydeligere måte for barna.

Månedens fortelling: Fredrik Mus

Månedens sang: «Høsten kommer, adjø da sommer» «Du har noe ingen andre har» «Fn sangen

Månedens rim og regle: «Elle melle» «En ring av gull»

Månedens nøkkelord

* *Høst - Rød - FN*
* *Mus - Grønn*
* *Venn - Gul*
* *Samarbeid - Blad*
* *Pinnsvin - Kanin*

Førskolegruppen

Førskolegruppen starter opp 8. september. Gruppen starter med å gå på tur til Trollskogen der vi skal treffe førskolebarna fra de to andre store avdelingene i Skeie barnehage.

Gruppen skal gå til Trollskogen hver onsdag. I skogen lager vi mat over bål, har samling og felles aktiviteter ute i naturen.

Hver torsdag skal førskolebarna få jobbe med skoleforberedende oppgaver, enten på Skeie skole eller i barnehagens lokaler.

Besøk i svømmehall starter opp uken etter høstferien, 20. oktober. Eget skriv vil bli delt ut før vi starter opp.

Mer info om førskolegruppens innhold og planer fremover kommer. Se egen lenke på hjemmesiden.

Viktige datoer i oktober

* *Mari 4 år 4. oktober*
* *Kristina 5 år 16. oktober*
* *Ingrid 25. oktober*
* *FN kafe 21. oktober. Mer informasjon kommer.*